《觉衰》
明代·周瑛

形神日日觉支离，此事到头吾自知。鵩赋不须伤贾谊，铃歌试自学桓伊。

卦分离坎劳收拾，药煮参苓空护持。渴饮饥餐惟待尽，古云知命有何疑。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。